Oscar Pistorius skik glo buite die hof oor aanrandingsaak | Maroela Media
Cassidy Taylor-Memmory Foto: Google+
Die hofsaak het glo vier jaar lank voortgeduur. Taylor-Memmory sê Pistorius was aggressief en onredelik, maar hy het haar glo daarvan beskuldig dat sy dronk en aggressief was. Taylor-Memmory het aan Eyewitness News gesê haar prokureurs het in Desember ŉ skikkingsooreenkoms met Pistorius bereik.
Taylor-Memmory was ten tyde van die voorval op 12 September 2009 19 jaar oud. Sy het haar been glo beseer by sy huis in Silverwood, Pretoria.
Independent.ie het in 2013 berig Pistorius het aangevoer Taylor-Memmory het “duidelik te veel gedrink en sy het met iemand begin baklei”. Volgens Pistorius het hy haar versoek om sy huis te verlaat, maar sy het glo haar handsak vergeet en het teruggekom om dit te kom haal. “Sy het die deur probeer oopskop en ŉ deurpaneel het afgeval en op haar been geval,” het Pistorius in daardie stadium gesê.
Pistorius het in 2013 sy skadevergoedingseis van R2.2 miljoen teen haar teruggetrek.
Pistorius moet op 3 Maart weer in die hof verskyn nadat hy sy vriendin, Reeva Steenkamp, verlede jaar op Valentynsdag by sy huis doodgeskiet het. Hy voer aan hy het haar vir ŉ inbreker aangesien.
Bron: EWN, Independent.ie
Ek kry die idee hy het ‘n arsenaal van verskonings!
Dus snaaks dat enige Inbreker hulself in ‘n toilet sal toesluit! Net baie goed maak nie sin daar nie! Maar nou ja God weet wat die waarheid is.
Hy moet met sy gewete leef en moet vra vir vergifnis. Jammer dat sukses partykeer jou sinne verdof.
Lyk my hy het agter gekom hy het nie ‘n voet om op te staan nie!
As die saak afgehandel is en die dame het ingestem tot ‘n skikking, wat het dit met die saak van Reeva se moord uit te waai? My hart gaan uit na Reeva wat onskuldig dood is in hierdie voorval, maar ek kry ook vir Oscar baie jammer, hy moet met sy gewete saamleef. Ek dink net hierdie is ‘n saak wat uit perporsie geblaas word, soos OJ Simpson. Dit is net omdat albei bekende persone was wat die ewe skielik nuuswaardig is. Daar is baie meer nuuswaardigheid as hierdie… Alles is so onnodige en vir publikasie syfers